Ўзбекистон Республикаси

Марказий сайлов комиссиясининг 2023 йил \_\_\_ январдаги

\_\_\_\_\_-сон қарорига илова

**Ўзбекистон Республикаси Марказий сайлов комиссиясининг   
2023 йил биринчи ярим йилликка мўлжалланган**

**ИШ РЕЖАСИ**

**I.** **Марказий сайлов комиссиясининг 2023 йилдаги устувор вазифалари**

1. Ўзбекистон Республикасида сайловлар ва референдум ўтказиш учун тузиладиган сайлов комиссиялари томонидан сайлов ва референдумга оид **қонунларга риоя этилиши устидан назоратни амалга ошириш** ва **уларнинг бир хил тарзда қўлланилишини мониторинг қилиш**
2. Сайловларга тайёргарлик кўриш ва уларни ўтказиш амалиёти, халқаро ташкилотлар тавсиялари ва хорижий мамлакатларнинг илғор тажрибасини ҳисобга олган ҳолда, **сайлов қонунчилигини такомиллаштириш**
3. Сайлов (референдум) комиссиялари фаолиятига **замонавий ахборот-коммуникация технологияларини кенг жорий этиш**, **сайловларни бошқариш ахборот тизимини модернизация қилиш**, сайлов (референдум) жараёнида ахборот хавфсизлигини таъминлаш
4. Сайлов (референдум) комиссиялари аъзоларининг **малакасини ошириш ва ўқитиш тизимини янада такомиллаштириш**
5. Сайлов (референдум) комиссиялари фаолиятининг **моддий-техник таъминотини яхшилаш,** уларнинг фаолиятини **молиялаштириш самарадорлигини ошириш**
6. Сайловларга (референдумга) тайёргарлик кўриш ва уни ўтказиш борасида **хорижий давлатлар тажрибасини ва халқаро амалиётни ўрганиш**, халқаро ташкилотлар ва хорижий давлатлар сайлов органлари билан **ҳамкорлик доирасини кенгайтириш**
7. Марказий сайлов комиссияси фаолиятининг, сайлов жараёнларининг **очиқлиги ва шаффофлигини таъминлаш**, **жамоатчилик билан алоқаларни ривожлантириш**, аҳоли ҳамда сайлов жараёни бошқа субъектларининг электорал маданиятини юксалтириш

**II. Марказий сайлов комиссиясининг мажлисларида   
кўриб чиқиладиган масалалар**

**1.** Сурхондарё, Қашқадарё, Наманган, Андижон, Фарғона, Бухоро, Навоий, Тошкент, Жиззах, Сирдарё вилоятларида халқ депутатлари Кенгашларига сайловларни ўтказишда Ўзбекистон Республикаси Сайлов кодекси талабларига риоя этилиши ва унинг бир хил тарзда қўлланилиши, сайлов жиҳозларининг ҳисобини юритиш ва сақланиш ҳолатини ўрганиш натижалари тўғрисида.

*январь*

**2.** Марказий сайлов комиссиясининг 2022 йилда амалга оширилган ишлари тўғрисида

*январь*

**3.** Марказий сайлов комиссиясининг 2023 йил биринчи ярим йилликка мўлжалланган иш режаси тўғрисида

*январь*

**4.** Ўзбекистон Республикаси Олий Мажлиси Қонунчилик палатаси депутатининг ва Сенати аъзосининг бўшаб қолган ўринларига сайлов ўтказиш тўғрисида

*январь-июнь*

**5.** Марказий сайлов комиссиясининг айрим қарорлари ва низомларига ўзгартириш ва қўшимчалар киритиш, референдумга оид норматив-ҳуқуқий ҳужжатларини тасдиқлаш тўғрисида.

*февраль*

**6.** Ўзбекистон Республикаси Марказий сайлов комиссиясининг 2023 йил биринчи ярим йиллик иш режасининг 1-чорак якунлари бўйича ижроси тўғрисида.

*апрель*

**7.** Ўзбекистон Республикасининг референдуми Календарь режасини ва харажатлар сметаси тасдиқлаш тўғрисида.

*Референдум ўтказиш тўғрисида қарор қабул қилинган кундан эътиборан уч кунлик муддатда*

**8.** Қорақалпоғистон Республикаси, Тошкент шаҳри, Самарқанд ва Хоразм вилоятларида вакиллик органларига сайловларни ўтказишда Ўзбекистон Республикаси Сайлов кодекси талабларига риоя этилиши ва унинг бир хил тарзда қўлланилиши ҳолатини ўрганиш натижалари тўғрисида.

*июнь*

**9.** Республика ҳудудларида сайлов жиҳозларининг ҳисобини юритиш ва сақланиш ҳолатини манзилли ўрганиш натижалари тўғрисида.

*июнь*

**III. Ўзбекистон Республикаси Марказий сайлов комиссиясининг**

**2023 йилнинг биринчи ярим йиллигига мўлжалланган**

**ТАДБИРЛАР РЕЖАСИ**

| **№** | **Тадбирлар** | **Ижро этиш**  **муддати** | **Масъул**  **ижрочилар** |
| --- | --- | --- | --- |
| **I. Ўзбекистон Республикасида сайловлар ва референдум ўтказиш учун тузиладиган сайлов комиссиялари томонидан сайлов ва референдумга оид қонунларга риоя этилиши устидан назоратни амалга ошириш ва уларнинг бир хил тарзда қўлланилишини мониторинг қилиш** | | | |
|  | Халқ депутатлари вилоят, шаҳар ва туман Кенгашларига сайловларни ўтказишда Ўзбекистон Республикаси Сайлов кодекси талабларига риоя этилиши ва уни бир хил тарзда қўлланилиши ҳамда сайлов жиҳозларининг сақланиш ҳолатини ўрганиш натижаларини муҳокама қилиш. | январь | Х. Маматов, С.Курбанкулов, А. Ибодуллаев, Б. Юнусов, М. Миралимов |
|  | Қорақалпоғистон Республикаси, вилоятлар ва Тошкент шаҳар ҳудудларида ташкил этилиши кўзда тутилган округ ва участка сайлов (референдум) комиссиялари аъзолигига номзодларнинг сифат таркибини таҳлил қилиш ва малакали кадрлар билан мустаҳкамлаш бўйича тавсиялар ишлаб чиқиш. | февраль | Б. Юнусов, М. Миралимов |
|  | Халқ депутатлари вилоятлар ва Тошкент шаҳар сайлов (референдум) комиссиялари фаолиятини тартибга солувчи намунавий регламент лойиҳасини ишлаб чиқиш. | февраль | Б. Юнусов, М. Миралимов,  И. Хаджиев |
|  | Вилоят, туман ва шаҳар сайлов (референдум) комиссиялари фаолиятини ташкил этиш ва амалга оширишда қўлланиладиган услубий ҳужжатлар намуналарини тайёрлаш. | январь-июнь | Б. Юнусов, А. Ибодуллаев, М. Миралимов, Х. Палуаниязов |
|  | Қорақалпоғистон Республикаси, Тошкент шаҳри, Самарқанд ва Хоразм вилоятларида халқ депутатлари вилоят (туман ва шаҳар) Кенгашлари депутатларининг бўшаб қолган ўринларига сайловларни ташкил этиш ва ўтказиш амалиётини ҳамда сайлов жиҳозларининг сақланиш ҳолатини манзилли ўрганиш, таҳлил қилиш ва МСК раҳбариятига ахборот тақдим этиш. | февраль-март | Б.Юнусов, А. Ибодуллаев  Ж. Фахрутдинов, Ш. Умаров |
|  | Вилоят, туман ва шаҳар сайлов комиссиялари томонидан жисмоний ва юридик шахсларнинг мурожаатлари Сайлов кодекси ва бошқа амалдаги қонунчилик талабларига риоя қилган ҳолда кўриб чиқилганлигини мониторинг қилиш, хулосалар асосида масалага ягона ёндашувни шакллантириш юзасидан таклифлар ишлаб чиқиш. | доимий | МСК аъзолари,  И. Хаджиев, М. Миралимов |
| **II. Сайловларга тайёргарлик кўриш ва уларни ўтказиш амалиёти, халқаро ташкилотлар тавсиялари ва хорижий мамлакатларнинг илғор тажрибасини ҳисобга олган ҳолда, сайлов қонунчилигини такомиллаштириш** | | | |
|  | Сайлов ва референдум комиссиялари тизимини мақбуллаштириш, марказлашган сайлов ва референдум органлари тизимини шакллантириш ҳамда сайловлар ва референдумни ўтказиш тартиб таомилларини янада такомиллаштиришга доир норматив-ҳуқуқий ҳужжат лойиҳасини тайёрлаш | январь-июнь | Б. Кучкаров, Х. Маматов,  МСК аъзолари,  И. Хаджиев, М. Миралимов,  Х. Палуаниязов |
|  | Ўзбекистон Республикаси сайлов комиссиялари тизимини янада такомиллаштириш ва фаолияти самарадорлигини ошириш бўйича норматив-ҳуқуқий ҳужжат лойиҳасини ишлаб чиқиш | май-июнь | Б. Кучкаров, Х. Маматов,  МСК аъзолари,  И. Хаджиев, М. Миралимов |
|  | Марказий сайлов комиссиясининг Ўзбекистон Республикаси сайлов ва референдум жараёнларини тартибга солувчи қарорлари (низомлари, йўриқномалари, шунингдек референдумга оид ҳужжатлари намуналари)ни халқаро стандартлар талабларини инобатга олган ҳолда амалдаги қонунчиликка мувофиқлаштириш | февраль-апрель | Б. Кучкаров, Х. Маматов,  И. Хаджиев, Х. Палуаниязов |
|  | Илғор хорижий мамлакатларда қарор топган янги сайлов тартиб таомилларини қиёсий ўрганиш, кузатувчилар миссиялари томонидан билдирилган таклифлар асосида қонунчиликдаги нормаларни либераллаштириш юзасидан таклифлар ишлаб чиқиш | январь-июнь | Б. Кучкаров, Х. Маматов,  МСК аъзолари,  И. Хаджиев, М. Миралимов,  Х. Палуаниязов |
| **III. Сайлов (референдум) комиссиялари фаолиятига замонавий ахборот-коммуникация технологияларини кенг жорий этиш, сайловларни бошқариш ахборот тизимини модернизация қилиш, сайлов (референдум) жараёнида ахборот хавфсизлигини таъминлаш** | | | |
|  | Марказий сайлов комиссиясининг расмий веб-сайти ва Ягона интерактив давлат хизматлари портали орқали сайловчиларга кўрсатиладиган – “Сайлов (референдум) участкасини аниқлаш” ва “Сайлов (референдум) участкасини ўзгартириш” бўйича интерактив давлат хизматларини фаол (актуал) ҳолатга келтириш. | январь-февраль | Б. Юнусов,  М. Сатаев, М. Алимбаев |
|  | Ўзбекистон Республикаси Президенти сайлови, Олий Мажлис Қонунчилик палатаси ва маҳаллий кенгашлар сайлови, Ўзбекистон Республикаси референдумини ташкил этиш ва ўтказишни ўз ичига олган ҳамда СЖБАТни такомиллаштиришга қаратилган Техник топшириқ ишлаб чиқиш ва ахборот хавфсизлиги нуқтаи назаридан экспертизадан ўтказиш. | январь-март | Б. Юнусов,  М. Сатаев |
|  | Марказий сайлов комиссиясининг расмий веб-сайтида референдум участкаларининг интерактив электрон харитасини жойлаштириш. | февраль- март | Б. Юнусов,  М. Сатаев, М. Алимбаев |
|  | Референдум (сайлов) комиссия аъзолари (операторлар) тўғрисидаги маълумотларни шакллантириш ва СЖБАТга киритиш. | февраль-март | Б. Юнусов,  М. Сатаев |
|  | Вилоят, туман (шаҳар), округ ва участка референдум комиссиялари аъзоларига яратилган шарт-шароитни (компьютер, принтер, сканер, нусха кўчириш аппарати, телефон, интернет, штабга алоҳида хона ажратиш) мониторинг қилиш. | февраль-март | Б. Юнусов,  М. Сатаев, Ж. Фахрутдинов |
|  | Марказий сайлов комиссияси фаолиятига киберхавфсизлик талабларига жавоб берадиган кибертаҳдидларни аниқловчи тизимни жорий этиш. | апрель | Б. Юнусов,  М. Сатаев |
|  | Хорижий давлатлар илғор тажрибасини ўрганган ҳолда халқ депутатлари маҳаллий Кенгашлари депутатларининг бўшаб қолган ўринларига бўлиб ўтадиган сайловларда иштирок этувчи сайловчиларни сайлов участкаларида идентификация қилиш қурилмаларини синовдан ўтказиш бўйича асослантирилган таклиф тайёрлаш. | май-июнь | Б. Юнусов, А. Ибодуллаев,  М. Сатаев |
|  | СЖБАТ ва СЯЭРни такомиллаштиришга қаратилган норматив-ҳуқуқий ҳужжат лойиҳасини ишлаб чиқиш ва белгиланган тартибда киритиш. | май-июнь | Б. Юнусов,  М. Сатаев |
| **IV. Сайлов (референдум) комиссиялари аъзоларининг малакасини ошириш ва ўқитиш тизимини янада такомиллаштириш** | | | |
|  | Вилоят, туман ва шаҳар сайлов комиссиялари учун “Бўшаб қолган ўринларга сайлов ўтказишнинг муҳим масалалари” мавзусида ўқув семинарларини ташкил этиш. | февраль-май | Х. Маматов, Б. Юнусов, А. Ибодуллаев, Х. Палуаниязов, М. Миралимов |
|  | Референдумга оид қонунчилик ҳужжатлари, шу жумладан Марказий сайлов комиссиясининг тегишли қарорлари тўпламини ўзбек, рус ва қорақалпоқ тилларида чоп этиш; референдум иштирокчилари – кузатувчилар, оммавий ахборот воситалари вакиллари, Ички ишлар вазирлиги ва Миллий гвардия ходимлари учун эслатмаларни тайёрлаш. | февраль-апрель | Х. Маматов  Х. Палуаниязов, М. Алимбаев, А. Нурмухамедов, Ж. Фахрутдинов |
|  | Аҳолининг электорал маданиятини кўтариш, сайлов ва референдум моҳиятини ёритиш, сайлов ва референдумларда иштирок этиш тартиб қоидалари ҳақидаги инфографик ва бошқа кўринишидаги туркум материаллар тайёрлаш. | май | Б. Кучкаров, Х. Маматов,  Х. Палуаниязов |
|  | Референдум ўтказувчи комиссиялар аъзоларининг малакасини оширишни ташкил этиш ҳақидаги концепцияни қайта кўриб чиқиш ва такомиллаштириш. | февраль-март | Б. Кучкаров, Х. Маматов, Х. Палуаниязов |
| **V. Сайлов (референдум) комиссиялари фаолиятининг моддий-техник таъминотини яхшилаш, уларнинг фаолиятини молиялаштириш самарадорлигини ошириш** | | | |
|  | Қорақалпоғистон Республикаси, вилоятлар ва Тошкент шаҳрида сақланаётган сайлов жиҳозларини қайта хатловдан ўтказиш, сайлов (референдум) участкаларида овоз бериш жараёнлари учун етарли миқдорда бўлишини таъминлаш;  Ҳудудлар кесимида сайлов жиҳозларининг сақланиш манзили ва сифатли сақланишини таъминлаш учун масъул этиб белгиланган шахс ҳақидаги маълумотлар базасини яратиш, у билан доимий алоқа ва ҳамкорликни йўлга қўйиш | февралдан бошлаб доимий | Ж. Фахрутдинов, Ш. Умаров |
|  | 2022 йилда МСК ишчи гуруҳи томонидан Сурхондарё, Қашқадарё, Наманган, Андижон, Фарғона, Бухоро, Навоий, Тошкент, Жиззах, Сирдарё вилоятларида ўтказилган сайлов жиҳозларининг сақланиш ҳолатини манзилли ўрганиш якунлари бўйича аниқланган камчиликларни бартараф этиш бўйича ҳудудларга берилган таклиф ва тавсиялар бажарилганлигини муайян бир ҳудудда қайта ўрганиш, чиқарилган хулосалар ҳақидаги маълумотларни умумлаштириш, таҳлил қилиш асосида барча ҳудудий комиссиялар раҳбарлари иштирокида онлайн муҳокама ўтказиш | март | Б. Кучкаров, Б.Юнусов, А.Ибодуллаев, Ж. Фахрутдинов, Ш. Умаров |
|  | Ўзбекистон Республикаси референдумига тайёргарлик кўриш ва уни ўтказиш билан боғлиқ тадбирлар учун харид қилинадиган айрим товарларни референдум комиссияларига етказиб бериш режа-жадвалини ишлаб чиқиш ва ижросини таъминлаш. | март | А. Ибодуллаев,  Ж. Фахрутдинов, Ш. Умаров |
|  | Молия вазирлиги билан ҳамкорликда Ўзбекистон Республикасининг референдумига тайёргарлик кўриш ва уни ўтказиш билан боғлиқ барча харажатларни инобатга олган ҳолда, шу жумладан, референдум ўтказувчи округ ва участкалар кесимида харажатлар сметаси лойиҳасини ишлаб чиқиш, келишиш ва ўрнатилган тартибда рўйхатдан ўтказиш | январь-февраль | А. Ибодуллаев,  Ш. Умаров |
|  | Ўзбекистон Республикасининг 2023 йил учун тасдиқланган Давлат бюджетида МСК учун ажратилган маблағлар доирасида МСКнинг йиллик харажатлар сметасини ишлаб чиқиш, тасдиқлаш ва Молия вазирлигида рўйхатдан ўтказиш | март | А. Ибодуллаев,  Ш. Умаров |
|  | Марказий сайлов комиссиясининг 2023 йил учун тасдиқланган харажатлар сметаси ижроси юзасидан биринчи ярим йиллик учун молиявий ҳисоботларини сифатли тайёрлаш ва белгиланган муддатларда тегишли вазирлик ва идораларга тақдим этиш | март-июнь | Ш. Умаров |
|  | Ўзбекистон Республикасининг референдумига тайёргарлик кўриш ва уни ўтказиш учун Давлат бюджетидан ажратилган маблағлар бўйича якуний ҳисоботларни жамлаш, таҳлил этиш ва умумлаштирилган ҳолда Молия вазирлигига тақдим қилиш | июнь | Ш. Умаров |
| **VI. Сайловларга (референдумга) тайёргарлик кўриш ва уни ўтказиш борасида хорижий давлатлар тажрибасини ва халқаро амалиётни ўрганиш, халқаро ташкилотлар ва хорижий давлатлар сайлов органлари билан ҳамкорлик доирасини кенгайтириш** | | | |
|  | Мустақил Давлатлар Ҳамдўстлиги иштирокчи – давлатлари сайлов органлари раҳбарларининг Маслаҳат кенгаши биринчи мажлисини ўтказиш масаласини ўрганиб чиқиш. | февраль-март | Г. Рахимова,  А. Нурмухамедов |
|  | МСК вакилларининг хорижий давлатлар сайлов органлари таклифига кўра ва халқаро ташкилотлар миссиялари таркибида хорижий мамлакатлардаги сайловлар ва референдумларни кузатишда иштирокини таъминлаш. | январь-июнь | Г. Рахимова,  А. Нурмухамедов, |
|  | Марказий сайлов комиссиясининг Сайлов тизимлари халқаро жамғармаси (IFES) билан ҳамкорликдаги Тадбирлар режаси доирасида МСК аъзолари ва МСК Котибияти масъул ходимлари ҳамда сайлов жараёнининг бошқа ташкилотчилари учун “Гендер ва сайловлар” мавзусида ўқув машғулотларини ташкил этиш. | февраль-март | Г. Рахимова,  А. Нурмухамедов, бўлим бошлиқлари |
|  | Ўзбекистон Республикаси референдумига халқаро кузатувчиларни (*ЕХҲТ ДИИҲБ, МДҲ, ШҲТ ва ҳ.к. ҳамда хорижий мамлакатлар сайлов органи вакилларини*) таклиф қилиш, уларни аккредитация қилиш ва рўйхатга олиш бўйича ишларни ташкил этиш. | январ - март | Г. Рахимова,  А. Нурмухамедов |
|  | Марказий сайлов комиссияси вакиллари ва референдум бошқа ташкилотчиларининг малакасини ошириш бўйича тематик ўқув тадбирларини ўтказишга хорижий эксперт ва мутахассисларни жалб қилиш масаласини ишлаб чиқиш. | февраль-апрель | Г. Рахимова,  А. Нурмухамедов |
|  | Ўзбекистон Республикаси вакилларининг хорижий сайлов органлари таклифига биноан ва турли халқаро миссиялари таркибида хорижий мамлакатлардаги сайловлар ва референдумларнинг кузатувчиси сифатидаги иштирокини ёритиб бориш. | январь-июнь | А. Нурмухамедов, М. Алимбаев |
| **VII. Марказий сайлов комиссияси фаолиятининг, сайлов жараёнларининг очиқлиги ва шаффофлигини таъминлаш, жамоатчилик билан алоқаларни ривожлантириш, аҳоли ҳамда сайлов жараёни бошқа субъектларининг электорал маданиятини юксалтириш** | | | |
|  | Очиқлик ва ошкораликни таъминлаш мақсадида оммавий ахборот воситалари вакиллари учун сайлов ва референдум жараёнларини ёритишнинг ўзига хос хусусиятлари мавзусида семинар-тренинг ва давра суҳбатлари ўтказиш. | февраль-апрель | Б. Кучкаров, МСК аъзолари,  Б.Юнусов, М. Алимбаев, А. Ибодуллаев |
|  | “Сайлов: кеча ва бугун” номли сайловлар тарихига бағишланган ҳужжатли фильм тақдимотини ўтказиш. | апрель-май | Б. Кучкаров,  М. Алимбаев, А. Ибодуллаев |
|  | МСК аъзоларининг оммавий ахборот воситаларида чиқишлари юзасидан медиа-режа ишлаб чиқиш ва амалга ошириш. | январь-февраль | Б. Кучкаров, С.Қурбанкулов  Қ.Очилов, М. Алимбаев |
|  | Ижтимоий тармоқларда сайлов ва референдум ташкилотчилари ва сайлов (референдум) комиссиялари фаолиятига доир медиа маҳсулотлар бериб бориш. | референдумга тайёргарлик кўриш даврида | Б. Кучкаров, МСК аъзолари,  М. Алимбаев, М. Сатаев |
|  | МСКнинг доимий фаолият юритадиган орган сифатида ташкил топганлигининг 25 йиллигини нишонлаш концепциясини ишлаб чиқиш. | июнь | Б. Кучкаров, Х. Маматов, МСК аъзолари, Қ. Очилов, бўлимлар бошлиқлари |
|  | МСК фаолиятига доир ҳамда комиссия ташкил топганлигининг 25 йиллиги муносабати билан қисқа метражли ҳужжатли фильм яратилишини ташкил этиш. | январь-июнь | Б. Кучкаров,  М. Алимбаев |
|  | МСК фаолиятини расмий веб-сайт ҳамда ижтимоий тармоқларида кенг ёритиб бориш, сайловчиларнинг электорал маданиятини оширишга доир контент билан тўлдириш. | январь-июнь | М. Алимбаев |
|  | МСК мажлислари ва тадбирларидан сўнг брифинг ва матбуот анжуманларини тизимли ўтказилишини йўлга қўйиш. | январь-июнь | Б. Кучкаров, Х. Маматов, М. Алимбаев |